# PROJEKTS

# Līgums

*par kokmateriālu atsavināšanu*

*Izsole Nr. Izs-VAMOIC/010*

Rīgā, 2018.gada \_\_\_. \_\_\_\_\_\_\_\_\_\_\_

**Valsts aizsardzības militāro objektu un iepirkumu centrs,** tā vadītāja Ivara Vucāna personā, kurš rīkojas uz Ministru kabineta 2009.gada 15.decembra noteikumu Nr.1418 „Valsts aizsardzības militāro objektu un iepirkumu centra nolikums” un Aizsardzības ministrijas 2014.gada 10.decembra rīkojuma Nr.1328-pn pamata, turpmāk tekstā – „Pārdevējs”, no vienas puses,

**SIA “\_\_\_\_\_\_\_\_\_\_\_\_\_\_”**, kas reģistrēta Latvijas Republikas Uzņēmumu reģistra komercreģistrā ar vienoto reģistrācijas Nr. \_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā ar tiesībām pārstāvēt komercsabiedrību atsevišķi, turpmāk tekstā – „Pircējs” no otras puses,

abi kopā turpmāk saukti “Puses” un katrs atsevišķi “Puse”,

pamatojoties uz Valsts aizsardzības militāro objektu un iepirkumu centra kustamās mantas izsoles Nr. Izs-VAMOIC/2018-010, turpmāk tekstā – “Izsole”, rezultātiem un izsoles komisijas (izveidota ar Valsts aizsardzības militāro objektu un iepirkumu centra vadītāja 2018.gada 26.oktobra rīkojumu Nr.RPDJ/2018-1406 *„Par izsoles komisijas izveidošanu kustamās mantas – kokmateriālu atsavināšanai”*) lēmumu 2018.gada \_\_\_.\_\_\_\_\_\_\_\_\_\_\_ protokolā Nr.Izs-VAMOIC/2018-\_\_\_\_\_, kuru 2018.gada \_\_\_.\_\_\_\_\_\_\_\_\_\_\_ apstiprinājis Valsts aizsardzības militāro objektu un iepirkumu centra vadītājs, noslēdz šādu līgumu, turpmāk tekstā - “Līgums”:

1. **Līguma priekšmets**
	1. Pārdevējs pārdod, un Pircējs pērk Pārdevējam piederošu kustamo mantu (kokmateriālus) **ar kopējo apjomu 625,84 m3** (turpmāk – Prece). Preces daudzums ir noteikts saskaņā ar Līguma pielikumu Nr.1 Atsavināmās kustamās mantas (kokmateriālu) apraksts un Preces atrašanās vieta norādīta Līguma pielikumā Nr.2 - krautuvju atrašanās vietu shēma.
	2. Prece atrodas Pārdevēja pārvaldīšanā esošajā militārajā objektā Ādažu nacionālais mācību centrs, Kadaga, Ādažu novads.
	3. Pircējs dabā ir iepazinies ar Preces faktisko stāvokli, Preces atrašanās vietu, kā arī piekļuves ceļiem. Pircējam nav pretenziju pret Preces faktisko stāvokli, tās atrašanās vietu un piekļuves ceļiem. Pārdevējs neuzņemas atbildību par Preces defektiem, kas var atklāties pēc Preces nodošanas Pircējam.
	4. Parakstot Līgumu, Pircējs apliecina, ka ir informēts, ka Preces atrašanās vieta ir militārais objekts, kuru lieto Nacionālie bruņotie spēki, un tam ir noteikts īpašs statuss drošības jomā. Iekļūšana un uzturēšanās militārajos objektos notiek saskaņā ar Līguma pielikumu Nr.3 Vispārīgie uzturēšanas noteikumi uzņēmēju darbiniekiem, veicot darbus ar meža produkciju, militārajos objektos.
	5. Preces nogādāšanu ārpus tās atrašanās vietas Pircējs veic par saviem līdzekļiem ar saviem resursiem, ievērojot Līguma noteikumus un normatīvo aktu prasības attiecībā uz Preces pārvadāšanu.
2. **Preces cena un norēķinu kārtība**
	1. Preces cena ir noteikta saskaņā ar Pircēja nosolīto cenu Izsolē, kas apstiprināta ar 2018. gada \_\_\_.\_\_\_\_\_\_\_\_\_\_\_ protokolu Nr. Izs-VAMOIC/2018-\_\_\_\_.
	2. **Preces cena ir \_\_\_\_ *euro* (\_\_\_\_\_\_\_\_\_\_\_\_\_\_\_\_\_\_\_\_)**, bez pievienotās vērtība nodokļa (PVN). Uz samaksu par Preci ir attiecināma Pievienotās vērtības nodokļa likuma 141.pantā noteiktā pievienotās vērtības nodokļa piemērošanas kārtība.
	3. Pircējs saskaņā ar Izsoles noteikumiem ir iemaksājis Izsoles nodrošinājumu un ir veicis nosolītās pirkuma cenas (atskaitot no tās iemaksāto Izsoles nodrošinājumu) samaksu līdz Līguma parakstīšanas brīdim.
	4. Pārdevējs ir ieskaitījis kā samaksu par Preci Pircēja iemaksāto Izsoles nodrošinājumu \_\_\_\_\_\_\_\_ *euro* (\_\_\_\_\_\_\_\_\_\_\_\_\_\_\_\_) apmērā (2018. gada \_\_\_.\_\_\_\_\_\_\_\_ maksājuma uzdevums Nr.\_\_\_\_\_\_) un Pircēja iemaksāto nosolīto pirkuma cenu (atskaitot no tās iemaksāto izsoles nodrošinājumu) \_\_\_\_\_ (\_\_\_\_\_\_\_\_\_\_\_\_) apmērā (2018.gada \_\_\_.\_\_\_\_\_\_\_\_\_\_\_ maksājuma Nr. \_\_\_\_\_\_\_\_\_\_\_).
	5. Pircējs sedz visus izdevumus, kas saistīti ar Preces nogādāšanu ārpus tās atrašanās vietas.
3. **Līguma izpildes kārtība**
	1. Pārdevējs nodod Preci Pircēja īpašumā Preces atrašanās vietā ne vēlāk kā 14 (četrpadsmit) dienu laikā pēc Līguma spēkā stāšanās dienas, Pusēm parakstot nodošanas un pieņemšanas aktu. Nodošanas un pieņemšanas aktu sagatavo Pārdevējs un pēc parakstīšanas tas tiek pievienots Līgumam kā tā pielikums.
	2. Parakstot Preces nodošanas un pieņemšanas aktu, Prece pāriet Pircēja īpašumā, un Pircējs uzņemas atbildību par Preces saglabāšanu, t.sk., par Preces vai tās daļas nejaušu bojāeju vai bojājumiem. Pārdevējs neuzņemas atbildību par neatbilstībām Preces stāvoklī un kvalitātē, kas var atklāties pēc tās nodošanas Pircējam.
	3. Pircējs ar saviem resursiem un par saviem līdzekļiem nodrošina Preces izvešanu no tās atrašanās vietas 30 (trīsdesmit) kalendāro dienu laikā pēc Nodošanas un pieņemšanas akta parakstīšanas.
	4. Pircējs ne vēlāk kā 5 (piecu) darba dienu laikā pēc Līguma spēkā stāšanās dienas iesniedz Līguma 8.1. punktā norādītajai kontaktpersonai Preces izvešanas grafiku un personu un transportlīdzekļu sarakstu atbilstoši Līguma pielikumā Nr.1 noteiktajām prasībām Līguma pielikumā Nr.2. Caurlaides pieteikums noteiktajā formā.
	5. Pircējs, izvedot Preci, nodrošina ugunsdrošības, darba aizsardzības un vides aizsardzības prasību ievērošanu saskaņā ar normatīvajiem aktiem, kā arī nodrošina, lai Preces izvešanas rezultātā netiktu bojāti ceļi un teritorija, kā arī tiktu sakoptas krautuvju vietas pēc kokmateriālu izvešanas (savākti un izvesti zari,  kokmateriālu atliekas).
	6. Pārdevējs visā Līguma izpildes laikā ievēro Līguma pielikumā Nr.3 noteiktās prasības.
	7. Pārdevējam ir tiesības jebkurā laikā ierasties Preces atrašanās vietā un pārbaudīt Līguma izpildes gaitu un Līguma izpildē iesaistīto personu identitāti. Ja Pārdevējs konstatē, ka Pircējs neievēro Līguma noteikumus un/vai pārkāpj normatīvos aktus, un/vai mežam, meža infrastruktūrai, piekļuves ceļiem vai nekustamajam īpašumam tiek nodarīti bojājumi, un/vai darbus veic personas, par kurām Pircējs nav paziņojis Pārdevējam, Pārdevēja pilnvarotā persona sastāda aktu par konstatētajiem pārkāpumiem. Tādā gadījumā Pārdevējs iesniedz Pircējam aktu un rakstveida pretenziju. Pircējam ir pienākums par saviem līdzekļiem novērst pretenzijā norādītos trūkumus, nodarītos zaudējumus vai Līguma noteikumu pārkāpumus pretenzijā norādītajā termiņā, kā arī maksāt līgumsodu 10% apmērā no kopējās Preces cenas par katru konstatēto pārkāpumu.
	8. Ja Pārdevējs novērš Pircēja nodarītos bojājumus nekustamajam īpašumam, piekļuves ceļiem, krautuvju vietām vai arī veic Pircējam nodoto krautuvju vietu sakopšanu par saviem līdzekļiem, Pircējs atlīdzina Pārdevēja izdevumus iepriekšminēto darbu veikšanai.
	9. Līgumā noteiktā kārtībā konstatēta pārkāpuma gadījumā, Pārdevējam ir tiesības nekavējoties apturēt Pircēja darbus līdz pilnīgai pārkāpuma novēršanai. Tādā gadījumā Pārdevējs par to informē Līguma 8.2. punktā minēto Pircēja kontaktpersonu un nosūta attiecīgu paziņojumu Pircējam.
	10. Līgumsoda, Līguma 3.7. punktā minēto zaudējumu un Līguma 3.8. punktā minēto izdevumu samaksa tiek veikta, pamatojoties uz Pārdevēja izrakstītu rēķinu, 15 (piecpadsmit) kalendāro dienu laikā no rēķina izsūtīšanas (pasta zīmogs) dienas. Līgumsoda samaksa neatbrīvo Puses no Līguma saistību izpildes.
4. **Pušu tiesības un pienākumi**
	1. **Pārdevējs:**
		1. nodrošina Izsoles rezultātā Pircēja veikto iemaksu (Izsoles nodrošinājuma un nosolītās pirkuma cenas) ieskaitīšanu Pirkuma cenā;
		2. Līgumā noteiktajā kārtībā nodod Preci Pircējam;
		3. nodrošina Līguma 3.4. punktā apstiprinātajā sarakstā minēto personu un transportlīdzekļu iekļūšanas iespēju militārajā objektā saskaņā ar Pušu saskaņoto Preces izvešanas grafiku un ņemot vērā Līguma pielikumā Nr.3 noteiktās prasības saraksta saskaņošanas un grozīšanas kārtību;
		4. ir tiesīgs prasīt Pircējam nomainīt Līguma 3.4. punktā minētajā sarakstā iekļautās personas vai transporta līdzekļus;
		5. ir tiesīgs neielaist militārajā objektā personas un transportlīdzekļus, kas nav minēti Līguma 3.4. punktā minētajā sarakstā, kā arī personas un transportlīdzekļus, kuras Pārdevējs ir prasījis nomainīt vai personas, kuras neievēro militārajā objektā noteiktās drošības režīma prasības;
		6. neuzņemas nekādu atbildību par zaudējumiem, kas var rasties Pircējam, tā mantai vai tā personālam, vai Līguma izpildē iesaistītājām trešajām personā, sakarā ar to atrašanos militārajā objektā;
		7. brīdina Pircēju par neparedzētiem apstākļiem, kas radušies pēc Līguma noslēgšanas un kuru dēļ var tikt traucēta Līguma saistību izpilde. Šādu neparedzētu apstākļu iestāšanās gadījumā Līgumā noteiktie termiņi var tikt attiecīgi mainīti, Pusēm rakstveidā vienojoties.
	2. **Pircējs:**
		1. Līgumā noteiktajā kārtībā un termiņā pieņem un izved Preci no tās atrašanās vietas, īpašu uzmanību pievēršot Preces atrašanās vietai. Pircējs nodrošina, ka tiek izvesta tikai tā kokmateriālu daļa, kas ar nodošanas un pieņemšanas aktu ir nodota Pircēja īpašumā;
		2. nav tiesīgs nodot Līguma saistību izpildi trešajām personām, taču ir tiesīgs piesaistīt trešās personas Līguma izpildē. Par Līguma izpildē piesaistīto personu darbību, tai skaitā zaudējumu nodarīšanu Pārdevējam un trešajām personām, pilnā mērā ir atbildīgs Pircējs;
		3. savlaicīgi informē Pārdevēju par neparedzētiem apstākļiem, kas no Pircēja neatkarīgu apstākļu dēļ radušies pēc Līguma noslēgšanas un kuru dēļ varētu tikt traucēta Līguma saistību izpilde;
		4. pēc Pārdevēja pieprasījuma saņemšanas (mutiski, rakstiski vai elektroniski) nekavējoties nomaina Līguma izpildē iesaistītās personas un/vai transportlīdzekļus un nekavējoties veic grozījumus Līguma 3.4. punktā minētajā sarakstā ievērojot Līguma pielikumā Nr.1 noteiktās prasības;
		5. atbild par zaudējumiem, kas var tikt nodarīti Pārdevējam vai tā īpašumam Preces izvešanas rezultātā. Pircējs pilnā apmērā atlīdzina Pārdevējam Preces izvešanas laikā Pircēja, t.sk. arī Pircēja piesaistīto trešo personu, rīcības (arī bezdarbības) rezultātā Pārdevēja īpašumam nodarītos zaudējumus;
		6. nodrošina, ka personas, kas visi Pircēja darbinieki, pārstāvji un Līguma izpildē piesaistītās personas ievēro ievērotas Līguma pielikumā Nr.1 noteiktās prasības. Pircējs ir informēts, ka drošības režīma vai drošības prasību neievērošana varbūt par pamatu aizliegumam iekļūt militārajā objektā tām personām, kas pārkāpušas iepriekšminētās prasības.
5. **Nepārvarama vara**
	1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma parakstīšanas dienas. Līgumā par nepārvaramas varas apstākļiem atzīst notikumu:
		1. no kura nav iespējams izvairīties un kura sekas nav iespējams pārvarēt;
		2. kuru Līguma slēgšanas brīdī nebija iespējams paredzēt;
		3. kas nav radies Pušu vai to kontrolē esošas personas kļūdas vai rīcības dēļ;
		4. kas padara saistību izpildi ne tikai apgrūtinošu, bet neiespējamu.
	2. Pusēm ir pienākums par nepārvaramas varas apstākļu iestāšanos informēt otru Pusi 7 (septiņu) kalendāro dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām.
	3. Puses nevar savstarpēji vērsties ar zaudējumu piedziņas prasību vai vainot par saistību nepildīšanu, ja to izpildi kavē nepārvaramas varas apstākļi.
	4. Ja Līguma 5.1.punktā minētie apstākļi turpinās ilgāk par 30 (trīsdesmit) kalendārajām dienām, Puses vienojas par Līguma turpmāko izpildi vai izbeigšanu.
	5. Līguma 5.1.punktā minēto nepārvaramas varas apstākļu esamība nav pamats Pušu saistību, kas radušās līdz nepārvaramas varas apstākļu iestāšanās brīdim, neizpildei.
6. **Strīdu izskatīšana un Līguma izbeigšanas kārtība**
	1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā saskaņā ar Latvijas Republikas normatīvajiem aktiem.
	2. Puses var izbeigt Līgumu pirms Līguma darbības termiņa beigām Pusēm savstarpēji rakstveidā vienojoties.
	3. Gadījumā, ja Līguma izpildē ir konstatēti atkārtoti pārkāpumi vai Pircējs nav novērsis pretenzijā minētos trūkumus, Pārdevējam ir tiesības vienpusēji izbeigt Līgumu, nosūtot Pircējam rakstveida paziņojumu. Līguma izbeigšana neatbrīvo Pircēju no saistības atlīdzināt Pārdevējam radītos zaudējumus un samaksāt līgumsodu. Tādā gadījumā Līgums uzskatāms par izbeigtu septītajā dienā pēc Pircēja paziņojuma par atkāpšanos (ierakstīta vēstule) izsūtīšanas dienas (pasta zīmogs).
	4. Ja Puses nav vienojušās par pretējo, pēc Līguma 3.3.punktā norādītā termiņa izbeigšanās vai Līguma pirmstermiņa izbeigšanas gadījumā pretenzijā/paziņojumā norādītajā termiņā neizvestie kokmateriāli pāriet Pārdevēja īpašumā.
7. **Līguma spēkā stāšanās un grozījumu izdarīšana**
	1. Līgums pilnībā apliecina Pušu vienošanos. Nekādi mutiski papildinājumi vai grozījumi netiks uzskatīti par Līguma noteikumiem.
	2. Līgums stājas spēkā pēc tā abpusējas parakstīšanas un reģistrēšanas Valsts aizsardzības militāro objektu un iepirkumu centrā un ir spēkā līdz Pušu saistību pilnīgai izpildei.
	3. Jebkuras izmaiņas Līguma noteikumos var tikt izdarītas tikai rakstveidā un tās stājas spēkā tikai pēc abpusējas parakstīšanas un reģistrēšanas Valsts aizsardzības militāro objektu un iepirkumu centrā.
8. **Citi noteikumi**
	1. Kontaktpersona no Pārdevēja puses ar Līguma izpildi saistītu jautājumu risināšanai, kura tai skaitā ir pilnvarota saskaņot un parakstīt Līguma 3.1., 3.4., 3.7. un 3.9. punktos minētos dokumentus, ir Vides nodaļas pārvaldes vecākais referents Jānis Cimmers, tālr.: 67300233, e-pasts:*janis.cimmers@vamoic.gov.lv*vai Centra Vides nodaļas Pārvaldes referents Normunds Ignatovs, tālrunis:67300245, e-pasts: normunds.ignatovs@vamoic.gov.lv.
	2. Kontaktpersona no Pircēja puses ar Līguma izpildi saistītu jautājumu risināšanai ir **\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_, e-pasts:** \_\_\_\_\_\_\_\_\_\_\_\_\_*.*
	3. Puses 3 (trīs) darba dienu laikā informē viena otru par adreses, kontaktpersonu, bankas rēķinu vai citu rekvizītu izmaiņām.
	4. Korespondenci, kas attiecas uz Līgumu, Puses nosūta ierakstītā sūtījumā uz Līgumā norādīto Pušu juridisko adresi.
	5. Līgums sagatavots 2 (divos) eksemplāros ar vienādu juridisku spēku, no kuriem viens eksemplārs glabājas pie Pircēja, bet otrs pie Pārdevēja.
	6. Līgums sagatavots latviešu valodā uz 9 (deviņām) lapām, no kurām 5 (piecas) lapas ir Līguma pamata teksts, bet 4 (četras) lapas ir Līguma 8.7. punktā minētie pielikumi.
	7. Līgumam ir pievienoti šādi pielikumi:

pielikums Nr.1 – Atsavināmās kustamās mantas (kokmateriālu) apraksts uz 1 lapas;

Pielikums Nr.2 - krautuvju atrašanās vietu shēma uz 1 lapas;

Pielikums Nr.3 Vispārīgie uzturēšanas noteikumi uzņēmēju darbiniekiem, veicot darbus ar meža produkciju, militārajos objektos uz 2 (divām) lapām;

pielikums Nr.4 - Caurlaides pieteikums uz 1 (vienas) lapas.

**Pušu paraksti, adreses un rekvizīti**

|  |  |
| --- | --- |
| **Pārdevējs** | **Pircējs** |
| **Valsts aizsardzības militāro objektu un iepirkumu centrs** | **SIA “\_\_\_\_\_\_\_\_\_\_\_\_\_\_\_\_\_”** |
| Nodokļu maksātāja reģistrācijas Nr. 90009225180 | Reģistrācijas Nr. \_\_\_\_\_\_\_\_\_\_\_\_\_\_\_ |
| Adrese: Ernestīnes ielā 34,Rīgā, LV – 1046  | Juridiskā adrese: \_\_\_\_\_\_\_\_\_\_\_\_\_\_\_\_\_\_ |
| Tālrunis: 67300200 | Tālrunis: \_\_\_\_\_\_\_\_\_\_\_\_\_\_\_\_\_\_\_ |
| Fakss: 67300207 | E-pasts: \_\_\_\_\_\_\_\_\_\_\_\_\_ |
| Valsts kase  | Banka\_\_\_\_\_\_\_\_\_\_\_\_\_ |
| Kods: TRELLV22 | Kods: \_\_\_\_\_\_\_\_\_\_\_\_\_\_\_ |
| Konts: LV51TREL2100656001000 | Konts: \_\_\_\_\_\_\_\_\_\_\_\_\_\_\_\_\_\_\_\_ |
| **Vadītājs \_\_\_\_\_\_\_\_\_\_\_\_\_\_ I.Vucāns**  | **\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_** |